הבל

בתורה, **הֶבֶל** היה הבן השני של אדם וחוה, אשר נרצח על ידי אחיו הבכור קין. סיפור הרצח מופיע בתנ"ך, ב.

## במקרא
מסופר שהבל היה רועה צאן ואילו קין היה עובד אדמה.
כאשר הביאו הבל וקין קורבנות לאלוהים, הביא הבל **ממבחר** צאנו, בעוד שקין הביא מפרי האדמה. אלוהים שעה אל קורבנו של הבל ולא אל קורבנו של קין, דבר שעורר סערה אצל קין. לאחר מכן מתואר שקין הרג את הבל. ישנן מחלוקות רבות מדוע רצח קין את הבל, מופיע בסיפור קין והבל. רצח הבל – הרצח והמוות הראשונים המופיעים בתנ"ך.

## דמותו
[250px|ממוזער|שמאל|[ההלוויה הראשונה, פסל מעשה ידי לואי-ארנסט בארראס]]
ישנה מחלוקת האם הבל היה דמות חיובית או שלילית.
* יש הטוענים כי הבל היה דמות חיובית. שמו מבטא התבטלות אל מול הקב"ה, והבנה שהוא האחראי לכל בעולם. אל מול השם קין שמבטא קניין ומייצר תחושה שקין הרגיש עליונות ושותפות לא ראויה עם ה'. עם זאת, ממבנה הפסוקים עולה כי קין היה עדיף על הבל רק בהיותו בכור, ואילו הבל היה בעל מידות טובות יותר- מה שעולה גם מהיותו רועה צאן, שזוהי עבודה רצויה יותר לפני ה' מעבודת האדמה.
* לעומתם, יש הרואים את שמו של קין, מלשון קניין ושותפות עם הקב"ה באור חיובי. אמו של קין שמחה באפשרות שניתנה לה לשותפות מסוימת עם הקב"ה והתפעלה מהבריאה, וכך גם בנה קין שבחר בעבודת אדמה מתוך הבנה שזה ייעודו ותפקידו בבריאה. ולעומתו, מדגישים ששמו של הבל, כמו בשפה העברית, מבטא ריקנות וחוסר משמעות, וכך הייתה גם דמותו. בנוסף, מדגישים כי הבל מוצג בפסוקים כמשני לקין, מה שמראה שקין היה במעמד גבוה ממנו.
* בנוסף, יש המדגישים כי השם הבל מיצג חוסר משמעות שמביעה היעדר הישגים מרשימים או מידות נעלות, לעומת השם קין שמדגיש את ההישג. יש שיסבירו כי גם היוזמה להביא קורבן הייתה של קין, הבל רק הצטרף אליו. מה שמראה שקין היה חזק יותר מבחינה דתית, וכן יותר רציני, יותר יצירתי ויותר עצמאי מבין השניים.

## הבל במדרש
### שמו
שמו של הבל מוזכר במדרש כשם שיש בו צניעות אך גם ריקנות שהובילה אותו לבחירת עבודת הצאן על פני עבודת האדמה.

שם חיצוני לאשתו הוא בלבירא או חומקמה,או דבורה.

### גילו
במדרש רבה מובא חילוק לגבי תאריך בריאת העולם, בניסן או בתשרי, בניסיון לקבוע את גילו של הבל. לשיטת רבי אליעזר, חי הבל מן החג ועד החנוכה. לשיטת רבי יהושע, חי הבל מן הפסח ועד העצרת. בין כך ובין כך, הכל מודים (כולם מסכימים) שלא חי הבל יותר מחמישים יום.
[250px|ממוזער|שמאל|[מות הבל, ציור מאת קמיל  פליקס בלנז'ה]]

### הבאת הקורבן
ישנם מדרשים שונים בנוגע למתי איך ואיפה התרחש הקורבן והעימות, ביניהם:
* כל אחד מהאחים אהב את העבודה שבה עבד (הבל רועה צאן, וקין חקלאי) והם סיפקו אחד לשני את מה שהיו צריכים, בליל יום טוב של פסח אמר להם אביהם שביום זה עתידין בני ישראל להקריב קורבנות פסחים, ולכן הקריבו גם אתם.
* הבל רעה את צאנו וקין רדף אחריו עד שתפס אותו. הם נאבקו זה בזה והבל שהיה חזק מקין, הצליח לרתק אותו לארץ. קין השתמש במניפולציה כדי לעורר את רחמי הבל עליו ולהסיח את דעתו, אז קם קין ורצח את הבל.

ישנה מחלוקת באיזה כלי הרג קין את הבל לפי רשב"ג קין הרג את הבל בקנה, ולפי חכמים באבן, לפי הזוהר קין נשכו כנחש בשיניו, ויש שאומרים שקין הסתכל היכן שחט אביו את הפר (מהצוואר) ומשם הרגו.

הקרבת הקרבנות בידי הבל אשר הביא מבכורות צאנו לאל, נתפרשה במסורת הנוצרית כמתן האוכריסטיה. מהות החיים היא סמל לקורבן הדם של הנרצח הבל.

[250px|ממוזער|שמאל|[האבל הראשון, ציור שמן על בד משנת 1888 מעשה ידי הצייר הצרפתי ויליאם אדולף בוגרו.]]

### סיפור לידתו
בתלמוד מובא שקין והבל נולדו כל אחד עם אחות תאומה, ודרשו כן מיותר המילים 'את' בפסוק: ', הבל ואחותו, קין ואחותו". לפי בראשית רבה נולדה עם קין תאומה אחת ועם הבל שתי תאומות.

רבי יצחק אברבנאל מביא בשם "ספרי האומות" ששמה של תאומת קין היא קלמנה ושם תאומת הבל היא בלבירה: 

לפי ספר היובלים לקין והבל לא היו אחיות תאומות. קין נישא לאחותו הצעירה און, והבל לא נישא.

## גלריה

קובץ:Death of Abel.png|ממוזער|250px|"קין הורג את הבל", תחריט עץ מעשה ידי גוסטב דורה
קובץ:Giovanni-Dupre-Abel-Hermitage.jpg|הבל המת, פסלו של ג'ובאני דופרה בארמיטאז'
קובץ:Bartolomeo Manfredi - Cain Kills Abel, c. 1615, Kunsthistorisches Museum (Vienna).jpg|קין הורג את הבל, ציור מעשה ידי ברתולומאו מנפרדי שנת 1600 לערך. מוצג במוזיאון לתולדות האמנות בווינה
קובץ:Cain leadeth abel to death tissot.jpg| קין מוביל את הבל ביער לפני רציחתו, בציור מאת ג'יימס טיסו
קובץ:Blake-Abel.jpg|גופתו של הבל נמצאה על ידי אדם וחוה, מאת ויליאם בלייק


## ראו גם
* סיפורם של קין והבל

## קישורים חיצוניים

* 
* 

## הערות שוליים

קטגוריה:קורבנות רצח בתנ"ך
קטגוריה:אישים בפרשת בראשית